Diari Oficial de la Generalitat Valenciana


Sumari del DOGV 3731, del 14-04-2000 (2000/2635)

Resolució de l'expedient de petició d'ajudes econòmiques número 46/V05/1R/0098/94/250. Notificació.
---------------------------------------------------------------------------------------------------

### Dades del document

Número de DOGV
:   3731

Data del DOGV
:   14-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2635


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Resolució de l'expedient de petició d'ajudes econòmiques número 46/V05/1R/0098/94/250. Notificació. [2000/S2635]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifiquem a la senyora Lourdes Bonilla Garrido, carrer Yecla, 5-9ª (46291 València) la resolució següent:
  
«Resolució
  
Examinada la sol·licitud formulada per la senyora Lourdes Bonilla Garrido, en l'expedient de petició d'ajudes econòmiques número 46/V05/1R/0098/94/250.
  
Antecedents de fet
  
La senyora Lourdes Bonilla Garrido va presentar un escrit davant aquesta Conselleria d'Obres Públiques, Urbanisme i Transports en el qual sol·licita el pagament de la subvenció concedida al seu dia, més els interessos legals des d'aquell moment.
  
Fonaments de dret
  
Primer. Aquesta Direcció General d'Arquitectura i Habitatge és competent per a la resolució de la present sol·licitud, per delegació de la signatura del conseller d'Obres Públiques, Urbanisme i Transports, d'acord amb l'article 16 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com pel que estableix el Decret 32/1998, de 31 de març, del Govern Valencià.
  
Segon. El que estableixen els articles 53, 54 i 55 de la Llei de Règim Jurídic de les Administracions Públiques i del Procediment Administratiu Comú, quant a l'admissió i tramitació de la sol·licitud.
  
Tercer. Quant al pagament dels interessos legals pel retard en el pagament de les subvencions, l'article 10 de la Llei 3/1996, de 30 de desembre, de la Generalitat Valenciana, que modifica l'article 43 de la Llei d'Hisenda Pública, els exclou expressament, ja que les subvencions són transferències de capital i l'article esmentat, en l'apartat 1, 2n paràgraf, estableix: «El que anteriorment s'ha establert (que fa referència als interessos de demora quan es produeix un endarreriment en el pagament de les obligacions econòmiques de la Generalitat Valenciana) no resultarà aplicable a les despeses de transferències, qualsevol que siga la naturalesa d'aquestes». Per la qual cosa és procedent desestimar la sol·licitud.
  
Quart. Quant al pagament de les ajudes econòmiques s'ha comprovat en l'expedient que s'ha efectuat l'ingrés en el seu compte bancari el dia 23 de febrer de 1999.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació, i de conformitat amb la proposta de resolució de la divisió de promoció privada, resolc:
  
Desestimar la sol·licitud formulada per la senyora Lourdes Bonilla Garrido.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del jutjat contenciós administratiu de València, en el termini de dos mesos, comptadors des de l'endemà de la notificació d'aquesta, o el recurs potestatiu de reposició en el termini d'un mes comptador també des de l'endemà de la notificació, d'acord amb l'article 116 de la Llei 30 /1992, de 26 de novembre de Llei de Règim Jurídic de les Administracions Públiques i del Procediment Administratiu Comú i dels articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 24 de juny de 1999.- El director general d'Arquitectura i Habitatge: José María García Zarco.»